Springbokke haal rekordpryse | Netwerk24
Peyper: Proefreëls moenie rugby sy siel laat verloor
Jaco Peyper, Suid-Afrika se voorste rugbyskeidsregter, sê hy kan verstaan as daar na nuwe reëls gekyk word om die oordrag van die Covid-19-virus op die rugbyveld te bekamp, maar dat dít nie die dinamika van die spel moet verander nie.
Oud-Playboy-model koop sokkerklub
'n Voormalige Playboy-model, wat die afgelope jare een van Roemenië se suksesvolste spelersagente geword het, se nuutste aanwins is die topliga-sokkerklub AFC Hermannstadt.
Kuberkrakers teiken Trump, Biden se veldtog
Sowel pres. Donald Trump as sy verwagte teenstander in die komende Amerikaanse verkiesing, Joe Biden, se personeel is deur kuberkrakers geteiken.
Eskom, Wêreldbank praat oor besoedeling
Eskom se bestuur het verlede week met die Wêreldbank vergader oor die status van sy lening van $3,75 miljard vir die bou van die Medupi-kragstasie in Lephalale, Limpopo.
Verbruikers met 'goeie' salaris verdrink in skuld
Die skuldvlakke van mense wat méér as R20 000 per maand verdien, het die afgelope vier jaar die hoogte ingeskiet – en dit het baie van dié mense tot skuldberading gedryf.
Om te oorleef in die tyd van Covid-19
Die bestaan van 'n musikant en vryskutskrywer het sy uitdagings, maar niks kon hom voorberei op die verbysterende invloed wat Covid-19 daarop sou hê nie, skryf Valiant Swart.
Dit is te verskriklik om eens daaraan te dink dat nie een van ons weer 'n normale lewe sal hê nie; dat ons van nou af net deur Zoom gaan kommunikeer, sê die mediese antropoloog prof. Lenore Manderson aan Murray La Vita.
"Beskawings gaan uiteindelik tot niet omdat hulle na politici luister en nie na hul digters nie," was een van die uitsprake van Jonas Mekas, 'n relatief onbekende Litaus-Amerikaanse rolprentmaker, digter en kunstenaar.
7 jaar ná trauma in Jemen wil Yolandé Korkie ander só help
Presies sewe jaar nadat Pierre en Yolandé Korkie deur Al Kaïda-millitante in Taiz, Jemen, ontvoer is, het sy en die span van INContext 'n wêreldwye krisisbestuurorganisasie op die been gebring.
Malvapoeding kry vir inperking 'n skeut chai
Een van die inperking se meer positiewe gevolge is dat verskeie kwarantynkokke die tyd benut om 'n nuwe lint om 'n ou resep te draai.
Springbokke haal rekordpryse
Deur Charné Kemp 31 Julie 2014 18:57
Koperspringbokke op die 3G-wildveiling. Foto's: EMILE HENDRICKS
Die bruinrugblesbokram is gister op die 3G-wildveiling aangebied.
Unieke wit volstruise by die 3G-veiling. Foto: emile hendricks
Ribbokke loer deur 'n gat van die vraghouer waarin hulle by die 3G-wildveiling aangehou is. Foto: emile hendricks
JAN KEMPDORP. – Wildboere, afslaers en omstanders se oë het wyd gerek toe rekordpryse vir veral springbokke gister hier op die 3G-wildveiling behaal is.
Bekende wildboere het ook hul hande diep in die sakke vir skaars witsaalrugblesbokke gesteek. Rye en rye wit bakkies met nommerplate van al nege provinsies en selfs Namibië was gister by die veilingskaal in Hartsvallei geparkeer.
Die braaivleisrook het hoog gestaan en biltong is saam met koue bier by tafels vol wildgeesdriftiges uitgedeel.
Basjan, 'n drie jaar oue Kalahari-springbokram met besondere lang horings (net oor die 18 duim) en 'n besondere liggaamsbou, het R1,2 miljoen gehaal. Die verkoper is Johan Viljoen en die koper Ruan Faber.
Koffiespringbokramme van John en Mark Lake van Patterson in die Oos-Kaap is teen ongelooflike bedrae van R4 miljoen en R3,8 miljoen stuk verkoop. Die ooie is teen R340 000 stuk verkoop. Koperspringbokke het ook reserwepryse oortref.
'n Witsaalrugblesbokram is vir R5,5 miljoen en 'n ooi vir R2,6 miljoen verkoop. 'n Njalabul is ook teen 'n rekordbedrag van R1,8 miljoen van die hand gesit.
Aitjie van Wyk, logistieke bestuurder van 3G (Giant Genetic Group) en eienaar van Matopi Wild, wat die veiling aangebied het, sê hulle is baie tevrede.
"Dit het ons verwagtinge oortref. Dit was veral die springbokke wat nuwe rekordpryse behaal het. Ons rekords van verlede jaar is by verre oortref.
"Kopers weet ons diere is vooraf gekeur om sover moontlik die beste genetika vir horinglengte en -vorm, liggaamsbou en ouderdom te verkry."
Johan Lambrechts van Postmasburg het reeds 38 jaar gelede sy eerste witsaalrugblesbok geteel.
"Ek het vier jaar gelede foto's van my bokke in 'n landboutydskrif geplaas. Ek wou nuwe bloed in my kudde bring. Dr. Donnie van Zyl en Petrie Snyman het my gekontak en ons het diere uitgeruil.
"Ek het my eerste bok verlede jaar op 'n veiling aangebied en R850 000 gekry. In Mei vanjaar is 'n ander bok vir R4,2 miljoen verkoop. Philip Mostert en Freddie Oosterhuis van Gamevest by Thabazimbi het 'n ram op die Kirkwood-wildveiling vir R7,8 miljoen gekoop. (Dié ram is twee jaar gelede vir slegs R230 000 deur die vorige eienaar gekoop)."
Gister het hulle twee ooie, wat deur 'n witsaalrugblesbokram gedek is, asook geelblesbokooie, teen 'n gemiddelde bedrag van R500 000, gekoop.
Peter Bellingan van Tamboti Floodlands naby Mookgophong (Naboomspruit) het 'n witsaalrugblesbokram en 'n ooi van Lambrechts gekoop.